Max Dauphin

De Max Dauphin, gebuer de 26. August 1977 zu Lëtzebuerg, a gestuerwen duerch en Accident de 6. September 2024Doudesannonce am Luxemburger Wort vum 14. September 2024 op der Säit 47 zu Seignosse"De Lëtzebuerger Moler Max Dauphin ass dout."  rtl.lu, 06.09.2024., war e lëtzebuergesche Moler.

Seng Biller si figurativ, a vermësche verschidden Techniken (Acryl, Ueleg, Spray a Collage).

 Liewen a Karriär 

De Max Dauphin huet zu Marseille studéiert an huet do seng éischt Wierker ausgestallt, déi vum franséische Graffiti beaflosst waren.

2005, huet hien zu Roum am Centre culturel français bei der Kollektivausstellung Dongo the vulture matgemaach, wou e westafrikanesch Gedichter illustréiert huet. Hien huet och eng Serie vu Portraiten an der Lëtzebuerger Ambassade zu Roum ausgestallt.

2007 hat de Max Dauphin mam Graffiti-Kënschtler Sumo eng Kollektivausstellung mam Titel "Brush vs Spray Can" am Konschthaus Beim Engel.

No Names, 2009 zu Saarbrécken, war seng éischt Solo-Ausstellung. Dat selwecht Joer gouf hie vum Kulturministère als Vertrieder vu Lëtzebuerg bei de Jeux de la Francophonie zu Beirut ausgewielt, an huet do fir seng Molerei “Le Radeau de la Méduse” eng Spezialmentioun vum Jury kritt"Portraits d'artistes" op jeuxfrancophonie.org..

Duerno huet hien eng Zäit an Zentralasien gelieft, an do an der Tsagaandarium Art Gallery zu Ulan Bator an der Mongolei eng Sammlung Tableaue mam Titel City Spirits ausgestallt"Solo exhibition Luxembourg artist Max Dauphin" op tsagaandarium.org..

Am Oktober 2013 hat de Max Dauphin zwou Ausstellungen zu New York. Seng Sammlung Original is not even a Flavor gouf fir d'éischt am Rockaway Beach Surf Club ausgestallt, an duerno am ConArtist Gallery.

 Ausstellungen 
 2005 "Dongo the Vulture", franséische Kulturzentrum zu Roum (Italien)
 2005 "Ethnic Portraits", lëtzebuergesch Ambassade zu Roum (Italien)
 2007 "Brush vs Spray Can", Konschthaus Beim Engel (Lëtzebuerg)
 2009 "No Names", Kulturfoyer, Saarbrécken (Däitschland)
 2009 "Le Radeau de la Méduse", Mention Spéciale du Jury, Jeux de la Francophonie, Beirut (Libanon)
 2011 "City Spirits", Tsagaandarium Art Gallery, Ulan Bator (Mongolei)
 2013 "Original is not even a Flavor", Rockaway Beach Surf Club & ConArtist Gallery, New York (USA)

Kategorie:Lëtzebuergesch Moler
Kategorie:Gebuer 1977
Kategorie:Gestuerwen 2024